Държавен вестник, бр. 65, 2009 г., стр. 15

БРОЙ  65 	
Д Ъ Р Ж А В Е Н  В Е С Т Н И К 	
СТР.  15  
„Чл. 20. (1) В случаите на системност едно­
годишният срок по чл. 225 ЗМВР започва да 
тече от датата на извършване на последното 
дисциплинарно нарушение, а двумесечният – от 
датата на откриване на системността.
(2) При наличие на данни за нарушение, 
за което следва да се наложи дисциплинарно 
наказание по чл. 226, ал. 1, т. 4 и 5 ЗМВР, се из­
готвя мотивирано предложение до компетентния 
дисциплинарно наказващ орган. Извършителят 
на нарушението се запознава с предложението 
срещу подпис и дата, като саморъчно отбелязва, 
че в 24-часов срок от момента на запознаване 
ще даде (няма да даде) писмени обяснения.“
§ 11. Член 21 се изменя така:
„Чл. 21.(1) След връчване на заповедта за 
налагане на дисциплинарно наказание „пони­
жаване в длъжност или степен на длъжност“ 
екземпляр от нея се изпраща в дирекция 
„Планиране и управление на бюджета“ – МВР, 
или аналогичното є звено по месторабота на 
наказания държавен служител.
(2) За срока на изтърпяване на наложеното 
наказание държавният служител получава за­
плата и носи униформеното облекло от вида 
и модела, отличителните знаци и другите при­
надлежности за длъжността или степента на 
длъжност, в която е понижен.
(3) В срока на изтърпяване на наложеното 
наказание държавният служител не се изпраща 
на курс за квалификация за заемане на по-
висока длъжност.
(4) След изтичане на срока на наказанието 
служителят се възстановява на предишната си 
длъжност или степен на длъжност без издаване 
на заповед. Дирекция „Планиране и управление 
на бюджета“ – МВР, или аналогичните є звена 
по места следят служебно за настъпване на 
това обстоятелство. При предсрочна отмяна 
на наказанието копие от заповедта се изпра­
ща до дирекция „Планиране и управление на 
бюджета“ – МВР.
(5) Срокът за изтърпяване на наказанието не 
се включва в срока за изпълнение на заеманата 
длъжност или степен на длъжност.
(6) Не се налага дисциплинарно наказание 
„понижаване в длъжност или степен на длъж­
ност за срок до една година“ на държавните 
служители, заемащи най-ниска такава за съ­
ответната категория.“
§ 12. В чл. 22 се създава изречение второ:
„Нарушението се установява по реда на 
чл. 229 ЗМВР.“
§ 13. В чл. 23 ал. 2 се изменя така:
„(2) Посоченото в заповедта правно осно­
вание за налагане на дисциплинарното нака­
зание и срокът за изтърпяване трябва изцяло 
да съответстват на мотивите за налагането му.“
§ 14. В чл. 25 се правят следните изменения 
и допълнения:
1.Алинея 1 се изменя така:
„(1) Върху екземплярите на заповедта за 
налагане на дисциплинарно наказание, пред­
назначени за изпращане в дирекция „Човешки 
ресурси“ – МВР, и за прилагане в ЛКД, нака­
заният държавен служител отбелязва датата 
и часа на връчване на заповедта. Когато със 
заповедта се прекратява и служебното му 
правоотношение, служителят писмено удосто­
верява върху екземплярите, че не се намира в 
законоустановен отпуск.“
2.Създава се нова ал. 2:
„(2) Служителят е длъжен да представи 
болничния лист или да уведоми съответния 
началник до два работни дни от издаването му.“
3. Досегашната ал. 2 става ал. 3 и в нея след 
думата „обстоятелство“ се поставя запетая и се 
добавя „за което се съставя протокол“.
§ 15. В чл. 26 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Съобщението по чл. 232, ал. 3 ЗМВР се 
поставя на информационното табло по место­
работа на служителя – приложение № 20.
(3) Протоколът за поставяне на съобще­
нието по предходната алинея – приложение 
№ 21, и документите, с които се удостоверява, 
че служителят не е намерен на посочения от 
него адрес за кореспонденция, се прилагат към 
дисциплинарното дело.“
§ 16. В чл. 28, ал. 1 и 2 преди думата „слу­
жител“ се добавя „държавен“.
§ 17. В чл. 29 се правят следните изменения 
и допълнения:
1. В ал. 1 думата „служителя“ се заменя с 
„държавния служител“.
2. В ал. 2 думите „министъра на вътрешните 
работи“ се заменят с „органа по чл. 230, ал. 1 
ЗМВР“.
3. В ал. 3 думите „Финансово-ресурсно осигу­
ряване“ се заменят с „Планиране и управление 
на бюджета“, а преди думата „служител“ се 
добавя „държавен“.
§ 18. В чл. 31 се създават ал. 3, 4 и 5:
„(3) При оспорване на наложеното дисци­
плинарно наказание по административен ред 
цялата преписка, придружена с писмено ста­
новище на наказващия орган, се изпращат на 
по-горестоящия административен орган. Когато 
по-горестоящият административен орган е ми­
нистърът на вътрешните работи, преписката се 
докладва чрез директора на дирекция „Човешки 
ресурси“ – МВР.
(4) Компетентният орган, разгледал жалбата, 
се произнася с решение – приложение № 22, 
в което се посочват дата, имена и длъжност 
на органа от съответната структура, мотиви и 
правни основания за отмяна/изменение изцяло 
или отчасти на оспорения акт или отхвърляне 
на жалбата.
(5) При налагане на по-леко дисциплинарно 
наказание след оспорване срокът за изтърпя­
ване на новото дисциплинарно наказание тече 
от датата на връчване на заповедта, с която е 
наложено отмененото наказание.“
§ 19. В чл. 33 се правят следните изменения 
и допълнения: